มีปัญหา​เกี่ยวกับ​ช่องคลอดอ่ะค่ะ หลังจากมีอะไรกับแฟนหนึ่งวันก็และซื้อยาคุมฉุกเฉิน​มากินและมีอาการวันแรกเป็นเจ็บๆที่ช่องคลอดด้วยแล้วมีตกขาวต่อมาก็เริ่มมีอาการคันแล้วก็เริ่มจะแสบตอนปัสสาวะ​ก็มีอาการแสบ เมื่อคืนซื้อยามาสอดแล้วพอตกบ่ายมามีเลือดออก อาการตอนนี้มีอาการเจ็บแล้วก็แสบอยู่ค่ะ หายแต่อาการคัน ต้องทำยังไงถึงจะหายค่ะ
สวัสดีค่ะ อาการคันและมีตกขาวผิดปกติจากช่องคลอด อาจมีสาเหตุจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอกแนะนำให้ไปพบสูตินรีแพทย์เพื่อตรวจเพิ่มเติม เพราะจากที่ฟังเบื้องต้น น่าจะมีการระคายเคืองอยู่ที่ช่องคลอดค่อนข้างมาก ควรได้รับการรักษาอย่างเหมาะสมค่ะเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น